पप्‍पू यादव का जो व्‍हाट्सएप मेसेज विभिन्‍न ग्रुपों में चल रहा है, उसमें कहा जा रहा है कि हमला न होने की बात साबित करने को एसएसपी दूसरी जगह का वीडियो दिखा रहीं हैं. संदेश में लिखा गया है कि आप सीरियस नहीं थीं. मैं सांसद हूं. इमरजेंसी मेसेजेज मैं भेजता रहा, लेकिन जवाब आया कि क्‍या हो रहा है, मेसेज कर दीजिए. यह ठीक बात नहीं है. वे दो घंटे कितने भयावह थे, सिर्फ हम और हमारे लोग जानते हैं. मां-बहन की ऐसी गालियां पहले कभी नहीं सुनी थी.